- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Swiatek obţine al doilea titlu la Indian Wells şi al optulea de turneu Masters din carieră
Iga Swiatek, numărul 1 mondial, a câştigat al doilea titlu la BNP Paribas Open, duminică, la Indian Wells, învingând-o pe Maria Sakkari cu scorul final de 6-4, 6-0. Poloneza a câştigat ultimele opt game-uri din meciul care a durat doar 68 de minute.
Swiatek obţine al doilea titlu la Indian Wells şi al optulea de turneu Masters din carieră
Sakkari, condusă cu 3-0, a revenit în game-ul al patrulea al primului set de la 0-30 pe serviciul ei şi a câştigat trei game-uri consecutive pentru a egala la 3-3.
De la 4-4, numărul 1 mondial a ridicat însă foarte mult nivelul jocului şi până la finalul meciului ea a făcut break de cinci ori şi a pierdut doar cinci puncte în setul secund.
Swiatek a câştigat 12 seturi consecutive în al doilea său parcurs pentru titlul la BNP Paribas Open.
Sakkari şi Swiatek au fost a treia pereche de jucătoare care se întâlnesc în cel puţin două finale la Indian Wells, alăturându-se lui Martina Hingis şi Lindsay Davenport (1998, 2000) şi Kim Clijsters şi Lindsay Davenport (2003, 2005). Cele două sunt acum la egalitate în cele şase întâlniridirecte din carieră, toate fiind decise cu 2-0, iar Swiatek a câştigat ultimele trei.
Swiatek deţine acum opt titluri WTA 1000 în carieră şi, în total, 19 titluri WTA Tour. Ea a câştigat acum cel puţin două titluri în fiecare din ultimele patru sezoane.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
GANDUL.RO